open-index/open-wikipedia-markdown huggingface dataset:
Հիմա ժամանակներն ուրիշ են

«**Հիմա ժամանակներն ուրիշ են**», 1965 թվականին «Վրացֆիլմ» կինոստուդիայում նկարահանված գեղարվեստական կատակերգություն։ Ֆիլմի ռեժիսորն է Միխայիլ Ճիաուրելին, բեմադրող նկարիչն է Սերապիոն Վացաձեն։

Ֆիլմը նկարահանվել է Ավքսենտի Ցագարելիի համանուն պիեսի հիման վրա։ Այն հեղինակի առաջին պիեսն էր, իսկ ֆիլմը դարձել է Միխայիլ Ճիաուրելիի նկարահանած վերջին ֆիլմը։

## Սյուժե
Ֆիլմի գործողությունները տեղի են ունենում 1861 թվականին Թիֆլիսում։ Պատկերված է վրացական անկրկնելի կոլորիտը՝ վարպետ արհեստավորներ, հովանոցներով տիկիններ, կինտոներ։ Քիչ առաջ քաղաքային հրապարակում հայտարարվել է, որ Ռուսական կայսրությունում չեղյալ են համարվել ճորտատիրական կարգերը։

Երիտասարդ արհեստավոր Գոգիան (Գեորգի Շենգելայա) սիրահարված է Տասիային (Սոֆիկո Ճիաուրելի), ով հասարակ գյուղացու աղջիկ է։ Նրանց երջանկությամբ ուրախանում են նաև նրանց ընկերներն ու հարևանները, սակայն ծեր կոմսն ուզում է կնության վերցնել Տասիային։

## Դերերում
* Սոֆիկո Ճիաուրելի - *Տասիա*
* Գեորգի Շենգելայա - *Գոգիա*
* Ակակի Խորավա - *Գիա*
* Վասիլ Գոձիաշվիլի - *Ավետիք*
* Արչիլ Գոմիաշվիլի - *Կախտա*
* Եկատերինա Վերուլաշվիլի
* Ակակի Կվանտալիանի - *Լազար*
* Սերգեյ Մարտինսոն - *կոմս Մարտինսոն*
* Վերիկո Անջափարիձե - *կոմսուհի*
* Վախթանգ Նինուա - *կոմս*
* Կախի Կավսաձե - *կոմս*
* Մարիա Դավիթաշվիլի
* Կոտե Դադուշվիլի
* Նինա Չխեիձե - *կոմսուհի*
* Էդիշեր Մագալաշվիլի
* Կոտե Տոլորայա
* Էմանուիլ Ապխաիձե
* Էդիշեր Զաքարիաձե
* Դմիտրի Կիպիանի - *կոմս*
* Գիվի Թոխաձե

## Ծանոթագրություններ

## Աղբյուրներ
* «Հիմա ժամանակներն ուրիշ են»  ֆիլմը russiancinema.ru կայքում 
* «Հիմա ժամանակներն ուրիշ են» ֆիլմը kino-teatr.ru կայքում 
* «Հիմա ժամանակներն ուրիշ են» ֆիլմը kinopoisk.ru կայքում 

Կատեգորիա:1960-ականների ռուսերեն ֆիլմեր
Կատեգորիա:1965 ֆիլմեր
Կատեգորիա:«Վրացֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային ֆիլմեր
Կատեգորիա:Միխեիլ Ճիաուրելիի ֆիլմեր
Կատեգորիա:Վրացական ֆիլմեր
Կատեգորիա:Վրացերեն ֆիլմեր
Ագալակտիա (վարակիչ)

**Ագալակտիա** (*Aalactica infectiosa*` կաթնատություն վարակիչ), մանր եղջերավորների վարակիչ հիվանդություն։ Հարուցիչը քամվող վիրուսն Է։

## Տեսակներ
Ագալակտիան լինում է`
* կրծային
* հոդային
* ակնային
* խառը

## Ախտանիշներ
Կրծային ագալակտիայի դեպքում առաջանում է կրծի բորբոքում, կաթն ընդհատվում Է, կուրծը՝ ապաճում։ Հոդայինի դեպքում՝ հոդերի բորբոքում, ապա՝ հոդերի անշարժություն։ Ակնային ագալակտիաի ժամանակ բորբոքվում է աչքի եղջերաթաղանթը, առաջանում միակողմանի կուրություն։

## Ախտականխիչ միջոցառումներ
Ծանր հիվանդներին ենթարկում են սպանդի, մնացածներին բուժում պենիցիլինով, նորսուլֆազոլով, 3 տոկոսանոց սպիրտ–գլյուկոզայով։ Հիվանդ կենդանիների կաթը ոչնչացնում են, հիվանդների հետ շփվածներինը՝ օգտագործելուց առաջ եռացնում։ Վարակված մորթիները և ոչխարանոցները ախտահանում են 10 և 20 տոկոսանոց կրակաթի լուծույթով։

## Գրականություն
* Абрамченко В. В. Нарушение лактации (гипогалактия) у женщин в послеродовом периоде и пути ее коррекции //Беременность и роды высокого риска. Ст-Петербург. – 2004. – С. 375-390.
* Петрова В. Н. и др. Факторы риска развития гипогалактии у женщин //Здоров'я України. – 2008. – Т. 8. – №. 6. – С. 61-63.
* Шаталова М. В. Профилактика и лечение нарушений лактации у женщин с невынашиванием беременности и фетоплацентарной недостаточностью ։ дис. – 2005.

Կատեգորիա:Վարակիչ հիվանդություններ
Կատեգորիա:Գինեկոլոգիական հիվանդություններ
Լևոն II (Աբխազիայի արքա)

**Լևոն II,** (, ), Աբխազիայի անկախ թագավորության առաջին թագավոր։

Թեոդոսիոսի որդին, Լևոնի եղբորորդին, Խազար Կագանի թոռը և կայսր Լևոն Իսավրացու զարմիկը։

780 թվականին Լևոն II-ը իր մայրական պապի աջակցությամբ կարողացավ համախմբել աբխազական ցեղերին և Աբխազիան հայտարարել որպես անկախ պետություն Բյուզանդիայից։ Աբխազիայում սահմանված է շքանշան, որը կրում է Լևոն II-ի անունը և կոչվում Լևոն II-ի շքանշան։

## Ծանոթագրություններ

Կատեգորիա:Աբխազիայի արքաներ
Կատեգորիա:8-րդ դարի անձինք
Կատեգորիա:Աբխազական ազնվականություն
Ագրարային հեղափոխություն

**Ագրարային հեղափոխություն**, ագրարային հարաբերությունների արմատական վերափոխման պրոցես։ Ագրարային հեղափոխություններ են կատարվել Անգլիայում, Ֆրանսիայում և այլ երկրներում։

Անգլիայում 16–17-րդ դարերում բուրժուականացող ազնվականությունը, ճորտային կախվածությունից ազատագրված գյուղացիությանը բռնի ուժով քշեց իր հողաբաժիններից։ Սեփականազրկվելով՝ գյուղացիության զգալի մասը վերածվեց պրոլետարիատի։ Աստիճանաբար ձևավորվեց ֆերմերների դասակարգը։ Սոցիալ-տնտեսական վերափոխումների հիման վրա Անգլիայում ֆեոդալական ագրարային հարաբերությունները վերաճեցին կապիտալիստական ագրարային հարաբերությունների։ Բուրժուական հողատիրության կողքին պահպանվեցին նաև հողատիրության նախկին ձևերը։

Կատեգորիա:Հեղափոխություն
Անձրուկ

**Անձրուկ**, հարինգակերպերի կարգի ծովային մանր ձուկ։ Մարմնի երկարությունը՝ մինչև 15 սմ։ Մեջքի մասը գորշ կապտավուն է, կողքերը և փորը՝ սպիտակ, գլուխը՝ ոսկեգույն։ Հանդիպում է Հյուսիսային ծովից դեպի հարավ Եվրոպայի ափնրը ողողող ջրերում, Սև և Ազովի ծովերում։ Անձրևուկը սնվում է կենդանական և բուսական պլանկտոնով։ Ապրում է վտառներով։ Ձվադրման համար գաղթում է այլ վայրեր։ Ունի արդյունագործական նշանակություն։

Կատեգորիա:Ծովային ձկներ
Նոյյան տապան (լրատվական գործակալություն)

**Նոյյան տապան**, անկախ լրատվավերլուծական կենտրոն, հիմնադրվել է 1991 թվականին։

## Արտադրանք
Գործում է ավելի քան 30 երկրների լրատվական շուկաներում, տեղեկատվություն (հայերեն, ռուսերեն, անգլերեն և պարսկերեն) է պատրաստում և առաքում Հայաստանում, տարածաշրջանում և աշխարհում կատարվող քաղաքական, տնտեսական, սոցիալական և մշակութային կարևորագույն իրադարձությունների, ինչպես նաև Սփյուռքի մասին։

1997 թվականից կենտրոնը պատրաստում է նաև լրատվական տեսաարտադրանք՝ ռեպորտաժներ, հաղորդումներ և այլն, անցկացնում մամուլի և հեռուստատեսության մշտադիտարկում, հրատարակում է «The Noyan Tapan Highlights» շաբաթաթերթը։

## Համագործակցություն
Համագործակցում է «Ազատություն» ռադիոկայանի, «Ռոյթեր», BBC, DPA, «Ֆրանսպրես» և այլ գործակալությունների, ինչպես նաև Հայաստանի Հանրապետությունում գործող դեսպանատների, միջազգային խոշոր կազմակերպությունների ներկայացուցիչների, ԶԼՄ-ների հետ։

## Պարգևներ
2000 թվականին արժանացել է Որակի միջազգային ոսկե մրցանակի (BID)։

## Արտաքին հղումներ

* Կայք

Կատեգորիա:Հայաստանի լրատվական գործակալություններ
Կատեգորիա:Մամուլ
Սուվորովի փողոց (Երևան)

**Սուվորովի փողոց**, փողոց Երևանի Էրեբունի վարչական շրջանում։

## Տվյալներ
Սկսվում է Միչուրինի փողոցի 5ա շենքի մոտից, ձգվում հարավարևմտյան ուղղությամբ, հատում Սասունցի Դավթի փողոցը և հասնում Ռոստովյան փողոցի №№11 և 13 շենքերի մոտ։ Գտնվում է Մուրացանի և Բուռնազյան փողոցների միջև։

Խորհրդային տարիներին սկզբում կոչվել է Անդրֆեդերացիայի 4-րդ փողոց։ Այնուհետև, ի պատիվ ռուսական ռազմական արվեստի հիմնադիրներից մեկի՝ Ալեքսանդր Սուվորովի, վերանվանվել է Սուվորովի փողոց։

## Հատվող փողոցներ
* Միչուրինի փողոց
* Սասունցի Դավթի փողոց

## Պատկերասրահ

Սուվորովի փողոց 01.JPG
Սուվորովի փողոց 02.JPG


## Տես նաև
* Երևանի փողոցների ցանկ
* Երևանի վարչական բաժանում

## Աղբյուրներ
* Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
* 

Կատեգորիա:Երևանի փողոցներ
Քիմ Դիքենս

**Քիմբերլի Ջեն (Քիմ) Դիքենս** (, ), ամերիկացի դերասանուհի։ Հանդիսատեսին առավել հայտնի է «Անտեսանելին» (2000), «Ավազից և մշուշից տունը» (2003), «Անտեսանելի կողմը» (2009), «Կորածը» (2014) ֆիլմերից, ինչպես նաև «Դեդվուդ» (2004–06), «Թրիմ» (2010–13) և «Վախեցեք քայլող մեռյալներից» (2015) հեռուստասերիալներից։

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Անրի Միշել Շապու

**Անրի Միշել Շապու**(, ), ֆրանսիացի քանդակագործ։

## Կյանքը և ստեղծագործությունները
Շապուն սովորել է փարիզյան Գեղեցիկ արվեստների դպրոցում, այնպիսի ուսուցիչների մոտ ինչպիսիք են՝ Ժան Ժակ Պարադեն և Ֆրանցիսկ Ժոզեֆ Դյուրեն, ինչպես նաև նկարիչ Լեոնա Կոնեն։ 1855 թվականին Փարիզյան սալոնում տեղի է ուենում Շապուի դեբյուտը, որից հետո նրա աշխատանքներից մեկը ստանում է Հռոմեական մրցանակ։ Մրցանակը իրենից ներկայացնում է ուղևորություն Իտալիա սովորելու նպատակով։ Ֆրանսիա վերադառնալուց հետո Շապուն ստանում է պատվեր սեփական քաղաքի Առևտրի պալատը քանդակներով զարդարել, որի ժամանակ ստեղծում է *Մեխանիակի* քանդակը։ Քանդակագործը ստեղծել է իրավաբան Պեր Անտուան Բերեի քանդակը, որը գտնվում է փարիզյան Իրավաբանների պալատում։ Ժան Կուզենի քանդակը ստեղծել է Շապուն, որը 1880 թվականին տեղադրվում է Սենսե քաղաքում։ 1880 թվականին Շապուն ստանում է Պատվո լեգեոնի շքանշան։

## Պատկերասրահ

Պատկեր:JoanRotunda.jpg
Պատկեր:FrancoisPhilippeDorleansGisant.jpg
Պատկեր:Pluton Chapu chateaudeChantilly.jpg
Պատկեր:Proserpine Parc-Chantilly.jpg
Պատկեր:Henri Chapu - Robert Desmarres.jpg
Պատկեր:Buste a thiers.png


## Ծանոթագրություններ

## Գրականություն
* Peter Fusco u.a. (Hrsg.)։ *The romantics to Auguste Rodin. French 19th century sculptures from North American collections*. County Museum of Art, Los Angeles, Calif. 1980, ISBN 0-87587-091-0.
* James Mackay։ *The dictionary of sculptors in bronze*. Antique collectors' club, Wappinger Falls 1995, ISBN 1-85149-110-4 (Nachdr. d. Ausg. Woodbridge, Suffolk 1977).

Կատեգորիա:Ֆրանսիացի քանդակագործներ
Իրակլի Թոիձե

**Իրակլի Թոիձե** (, )՝ վրացի խորհրդային գեղանկարիչ և գծագրող։ Վրացական ԽՍՀ-ի ժողովրդական վաստակավոր նկարիչ (1980)։ Ռուսաստանի Խորհրդային Ֆեդերատիվ Սոցիալիստական Հանրապետության վաստակավոր արվեստի գործիչ

## Կենսագրություն
Ծնվել է Թիֆլիսում (Թբիլիսի, Վրաստան)։ Սովորել է հոր մոտ, ով հայտնի նկարիչ և ճարտարապետ էր։ 1930 թվականին ավարտել է Թբիլիսիի նկարչական ակադեմիան։

«Երիտասարդ Ստալինը կարդում է Շոթա Ռուսթավելու «Ընձենավորը» պոեմը) նկարի հեղինակն է։

«Ընձենավորը» էպիկական պոեմում զետեղված են նրա նկարներից (վրձին, փետուր, 1937)։

Մեծ զգացմունքային և զորակոչային ուժ է հաղորդում նրա Հայրենական մեծ պատերազմի ժամանակ նկարած նկարները («Լենինի խորհրդանշանով — առաջ դեպի Արևելք» (1941), «Ազատագրենք Եվրոպան ֆաշիստական ստրկատիրական շղթաներից» (1945)։ Աշխարհահռչակ է նրա «Մայր հայրենիքն է կանչում» պաստառը (1941)։

Իրակլի Թոիձեն բազմիցս հանդես է եկել որպես գիրք նկարազարդող (եղել է «Վրաստանի պատմություն» գրքի նկարազարդողը (յուղաներկեր, թղթեր, 1950) և «Վրացական պոեզիայի անթոլոգիա» գրքի նկարազարդողն է (1948))։ Նրա նկարները տեղ են գրավել նաև Շոթա Ռուսթավելիի մի շարք պոեմներում, (1951 թ.)։ Ստալինյան մրցանակի քառակի դափնեկիր (1941, 1948, 1949, 1951 թթ.)։

Մահացել է 1985 թվականին Մոսկվայում։

## Պատկերասրահ

1966 CPA 3394.jpg
The Soviet Union 1988 CPA 5992 stamp (71st anniversary of October Revolution. 'Appeal of the Leader' (fragment) by Irakli Toidze, 1947).jpg
Rodina-mat-zovet-po-plakatu-I-Toidze--ic1965 3198.jpg
USSR stamp 1957 CPA 2067.jpg


## Ծանոթագրություններ

## Աղբյուրներ
* ზ. ბაბუნაშვილი, თ. ნოზაძე, „მამულიშვილთა სავანე“, თბ., 1994

## Արտաքին հղումներ
* Künstlerbiographie von Nadeshda Minjailo 
* ''Toidze, Iraklii Moiseevich'' in The Great Soviet Encyclopedia 
* Մայր հայրենիքն է կանչում

Կատեգորիա:Վրացի նկարիչներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Դիդուբեի պանթեոնում թաղվածներ
Կատեգորիա:Թբիլիսիի պատվավոր քաղաքացիներ
Կատեգորիա:Ռուս գրաֆիկներ
Կատեգորիա:Խորհրդային արվեստագետներ
Կատեգորիա:Անձինք նամականիշերի վրա
Շույգա Վոժա

**Շույգա Վոժա** (), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Լյոկ Ներյազ գետի ձախ ափին՝ 43 կմ հեռավորության վրա։ Գետի երկարությունը՝ 39 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Ուսա գետն է մինչև թափվելը Ուստ Ցիլմա, գետի գետային ավազանը՝ Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
* Ջրային օբյեկտի կոդը հանրային գրանցմամբ — 03050300112103000078169
* Կոդը ըստ հիդրոլոգիական հետազոտության (ՌԴ) — 103007816
* Ավազանի կոդը — 03.05.03.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Կոմի Հանրապետության գետեր
Կատեգորիա:Ռուսաստանի գետեր
Միգրանտ աշխատող

[մինի|Ուզբեկ միգրանտ աշխատողները [Սանկտ Պետերբուրգում]]
**Միգրանտ աշխատող**, անձ, որը պետք է զբաղվի, զբաղվում է կամ զբաղվել է վարձատրվող գործունեությամբ այն պետությունում, որի քաղաքացին չէ (աշխատուժի միգրացիա)։ Միգրանտ աշխատողները սովորաբար մտադրություն չունեն մշտապես մնալ այն երկրում կամ տարածաշրջանում, որտեղ նրանք աշխատում են։ Աշխատուժի միգրացիան տեղի է ունենում նախ, կամավոր կերպովբարեկեցիկ կյանք որոնելու կամ սեփական երկրի տնտեսական ու քաղաքական հալածանքներից ազատվելու համար, ինչպես նաև աշխատանքային ռեսուրսների բռնի տեղահանման ձևերով։ Այդպիսի օրինակ է աֆրիկական սևամորթների տեղահանումը դեպր ամերիկյան մայրցամաք, ինչպես նաև երկրորդ խոշոր միգրացիոն ալիքը՝ Եվրոպայից Ամերիկա։

Աշխատուժի միջազգային միգրացիան պայմանավորված է նախ և առաջ տնտեսական գործոններով։ Դրան են վերաբերում կապիտալի կուտակման, ազգաբնակչության ու երկրների տնտեսական անհամաչափ զարգացման օրենքները, աշխատանքի պայմանների մեջ էական տարբերությունները, աշխատավարձի տարբեր մակարդակները, ձեռնարկատիրական գործունեության պայմանները, մարդկանց ապրելակերպը, տնտեսության զարգացման ցիկլային բնույթը։ Աշխատուժի միգրացիայի վրա ազդում են նաև դեմոգրաֆիկ, ազգային, քազաքական, ռազմական և այլ գործոններ։

Աշխատանքի միջազգային կազմակերպության գնահատմամբ, 2014 թվականին ամբողջ աշխարհում կար 232 միլիոն միջազգային միգրանտ, որոնք առնվազն 12 ամսվա ընթացքում գտնվում էին իրենց հայրենի երկրից դուրս, և գնահատվում էր, որ նրանց կեսը տնտեսապես ակտիվ են (այսինքն՝ զբաղված են կամ աշխատանք են փնտրում)։  Որոշ երկրներ ունեն միլիոնավոր աշխատանքային միգրանտներ։ Որոշ աշխատանքային միգրանտներ փաստաթղթեր չունեցող ներգաղթյալներ են, ոմանք էլ նույնիսկ ստրուկի կարգավիճակում են։

Աշխատուժի միջազգային շարժման կարևոր գծերից է համարվում առանձին երկրների ու միջազգային կազմակերպությունների կողմից տվյալ գործընթացի կարգավորումը։ Ժամանակակից պայմաններում աշխատուժի միջազգային միգրացիայի կարգավորումն առանձին երկրներում հենվում է ՄԱԿ-ի կողմից ձևակերպված իրավական նորմերի և կանոնների վրա և ամենից առաջ 1919թ. գործող աշխատանքի միջազգային կազմակերպության կանոնադրության վրա։

## Ծանոթագրություններ

Կատեգորիա:Աշխատանք
Կատեգորիա:Բնակչության գաղթ
Սերգեյ Բուռնազյան

**Սերգեյ Ավդեյի Բուռնազյան** (), հայ օդաչու, Խորհրդային Միության հերոս (հետմահու, 02.08.1944), ավագ լեյտենանտ։

## Կենսագրություն
1931 թվականից բնակվել է Երևանում։

Ավարտել է Խերսոնի ավիաուսումնարանը։ Հայրենական մեծ պատերազմ 1941-1945) գործողությունների ժամանակ ծառայել է կործանիչ ավիացիայում (1942 թվականի հոկտեմբերից՝ էսկադրիլիայի հրամանատար)։

Մասնակցել է Բրյանսկի, Խարկովի շրջաններում մղված մարտերին, Ստալինգրադյան և Հարավային ռազմաճակատների գործողություններին։
[մինի|150px|ձախից|Սերգեյ Բուռնազյանի հուշատախտակը [Եզնիկ Կողբացու փողոց (Երևան)|Երևանի Կողբացու փողոցում]]
Կատարել է 244 մարտական թռիչք, ոչնչացրել թշնամու 24 ինքնաթիռ, որոնցից 10-ը միայն մեկ օրվա՝ 1942 թվականի սեպտեմբերի 8-ի ընթացքում։

## Հիշատակ
Սերգեյ Բուռնազյանի անունով են կոչվել Հայաստանի ավիամարզական ակումբը, Երևանի փողոցներից մեկը։

## Ծանոթագրություններ

Կատեգորիա:ԽՍՀՄ հայազգի հերոսներ
Կատեգորիա:ԽՍՀՄ ռազմաօդային ուժերի հայ ավագ լեյտենանտներ
Կատեգորիա:Հայրենական մեծ պատերազմի հայ մասնակիցներ
Անտինոմիա

**Անտինոմիա** տերմին Կանտի փիլիսոփայության մեջ, որ նշանակում էր իրար հակասող երկու այնպիսի դատողություններ, որոնք հավասարապես կարող են ապացուցվել։ Հայտնի են Կանտի չորս անտինոմիաները (աշխարհը վերջավոր է և անվերջ է, գոյություն ունի և գոյություն չունի ազատություն են), որոնցով նա աշխատում էր ապացուցել բանականության սկզբունքային սահմանափակությունը։ Անատիոմիաների կանտյան ուսմանքում առկա են դիալեկտիկայի տարրեր՝ թեպետն ճիշտ չիմաստավորված։ Անտինոմիա տերմինը տրամաբանական պարադոքս իմաստով օգտագործվում է նաև ժամանակակից գիտության մեջ։ Անտինոմիա իմաստով մոտ է ապորիային։

Կատեգորիա:Փիլիսոփայական տերմինաբանություն
Կատեգորիա:Փիլիսոփայական տրամաբանություն
Վիտալի Դարասելիա

**Վիտալի Դարասելիա** (, ), խորհրդային ֆուտբոլիստ։ Խաղում էր կիսապաշտպանի դիրքում, ԽՍՀՄ-ի սպորտի վարպետ։ Խաղացել է Դինամո Թբիլիսի ակումբում, և ԽՍՀՄ-ի հավաքականում։

## Կենսագրություն
Կարիերայի մեծ մասը անցկացրեց Դինամո Թբիլիսի ակումբում։ Եզրափակչում՝ խաղալով «Կառլ Ցեյսսա» ակումբի դեմ, դարձել է վճռորոշ գոլի հեղինակ։ Գոլը խփել է խաղի հիմնական ժամանակի ավարտից 3 րոպե առաջ։

## Մահը
Նա մահացել ողբերգական ավտովթարից։ Դրանից քիչ առաջ Դարասելիան իր համար գնել էր նոր ավտոմեքենա, և որոշել էր երթևեկել դրանով։ Նրա հետ միասին լեռնային ճանապարհ էր դուրս եկել նաև մի փորձառու հրահանգիչ։ Նրանք անցան լեռնանցքով, և ոլորաններից մեկում Դարասելիայի մեքենան կորցրեց կառավարումը և զառիվայր գլորվեց լեռնային գետը։ Հրահանգիչը տեղում միանգամից մահացավ, դրա համար էլ նրան անմիջապես գտան մեքենայի մոտակայքում։ Իսկ Դարասելիան հարվածից կորցրել էր գիտակցությունը, ընկել գետը։ Գետի ուժեղ հոսքը ֆուտբոլիստին տարել էր վթարի վայրից մոտ երկու կիլոմետր հեռու։ Զաստաֆոնի շրջանի ղեկավար Մամուկա Ասլանիշվիլին հարյուրավոր մարդիկ ուղարկեց ֆուտբոլիստին գտնելու, և միայն 13 օր անց Դարասելիայի դին գտնվեց։ Դարասելիան թաղվեց իր հայրենիքում, Օչամչիրա քաղաքում՝ որպես ազգային հերոս։

## Հիշողություն
Կինը՝ Մարիան, 2 տարի հետո կրկին ամուսնացել է։ Երկրորդ ամուսինը նրա հետ մեծացրել և դաստիարակել է Դարասելիայի երկու երեխաներին՝ որդուն և աղջկան։ Որդին՝ Վիտալի Դարասելիան նույնպես ֆուտբոլիստ է։

## Պարգևներ
### Թիմային
* ԽՍՀՄ-ի չեմպիոն (1978 թվականին)
* ԽՍՀՄ-ի առաջնության արծաթե մեդալակիր (1977 թվականին)
* ԽՍՀՄ-ի գավաթակիր (1976 և 1979 թվականին)
* Եվրոպայի չեմպիոն (1980 թվականին) 
* Աշխարհի առաջնության մասնակից (1982 թվականին)

## Անձնական
* Սպորտի վարպետ (1981 թվականին)
* ԽՍՀՄ-ի սպորտի վարպետМ (1980 թվականին)
* 1978—1982 թվականներին 5 անգամ մտել է 33 լավագույն ֆուտբոլիստների ցուցակը։

## Ծանոթագրություններ

## Արտաքին հղումներ
* Виталий Дараселия на сайте сборной России по футболу
* Виталий Дараселия на сайте «Футболисты мира» 
* Виталий Дараселия на сайте болельщиков тбилисского «Динамо»
* Спортивный некрополь 

Կատեգորիա:Ավտոճանապարհային վթարներից զոհվածներ
Կատեգորիա:Դինամո Թբիլիսիի ֆուտբոլիստներ
Կատեգորիա:ԽՍՀՄ միջազգային կարգի սպորտի վարպետներ
Կատեգորիա:Պատվո շքանշանի ասպետներ (Վրաստան)
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Աշուղական արվեստ

[մինի|Աշուղ [Ջիվանին]]
**Աշուղական արվեստ**, ժողովրդապրոֆեսիոնալ ստեղծագործական և կատարողական արվեստ, որը հատուկ է աշուղներին։ Ունի իր պահանջները, որոնցից գլխավորներն են՝ բանաստեղծությունները հորինել աշուղական տաղաչափությամբ, յուրացնել տվյալ շրջապատին ու ժամանակին հատուկ աշուղական կանոնական եղանակները և հարստացնել դրանք, մասնակցել աշուղական հրապարակային մրցություններին, երգով և նվագակցությամբ ելույթներ ունենալ մենակ կամ ընկերներով։

Աշուղ են կոչվում ժողովրդական այն ստեղծագործողները, որոնք երգի խոսքն ու երաժշտությունը կատարում են որևէ երաժշտական գործիքի նվագակցությամբ (քամանչա, սազ, թառ և այլն)։ Աշուղությունը նախապես ծագել է արաբ-պարսկական միջավայրում և ապա մուտք գործել հայ, վրաց և այլ ժողովուրդների կենցաղ։ Աշուղական երգերի տեսակները կրում են միասնական անուններ, որոնք մատնանշում են ինչպես ամբողջ հորինվածքի, այնպես էլ տների տողաքանակն ու հանգավորման սկզբունքները։
Հայ իրականության մեջ աշուղական արվեստը տարածվել է 16-17-րդ դարերում և փոխարինել է հին գուսանական արվեստին։ Սիրո, բնության, ուրախության, հայրենասիրական, երգիծական և այլ թեմաներով աշուղական երգերը հաճախ առանձնանում են խոսքի ինքնատիպությամբ ու վարակիչ հուզականությամբ։
Բանաստեղծական ակներև ձիրքով հատկապես օժտված են Սայաթ-Նովան, Ջիվանին, Շիրինը, Շերամը, Աշոտը և ուրիշներ։

Կատեգորիա:Ժողովրդական երաժշտություն
Մակսարա (Ներիցայի վտակ)

**Մակսարա**, գետ Ռուսաստանում, հոսում է Կոմի Հանրապետությունում։ Գետաբերանը տեղակայված է Ներիցա գետի ձախ ափին՝ 99 կմ հեռավորության վրա։ Գետի երկարությունը կազմում է 69 կմ։

## Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.

Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պեչորա գետն է։ Գետի գետային ավազանը Պեչորա գետն է։

* *Ջրային օբյեկտի, պետական ջրային գրանցման կոդը* - **03050300112103000078237**
* *Հիդրոլոգիական ուսումնասիրությունների կոդը* - **103007823**
* *Ավազանի կոդը* - **03.05.03.001**
* *Հիդրոլոգիական ուսումնասիրությունների հատորի համարը* - **03**
* *Թողարկումն ըստ հիդրոլոգիական ուսումնասիրությունների* - **0**

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Ռուսաստանի գետեր
Բադրի Թոփուրիա

**Բադրի Թոփուրիա** ()՝ կարելիացի նկարիչ, Կարելիայի Հանրապետության արվեստի վաստակավոր գործիչ։

## Կենսագրություն
Սովորել է Փոթիի մանկական նկարչական դպրոցում։ Ավարտել է Ի. Նիկոլաձեի անվան արվեստի դպրոցը ապա սովորել է Թբիլիսիի պետական նկարչական ակադեմիայում։ Վրացի նկարիչ մերիմիության անդամ, ինչպես նաև ՅՈՒՆԵՍԿՕ-ի Միջազգային Նկարիչների Ֆեդեևրացիայի անդամ։ 1997 թվականից անդամակցում է Ռուսաստանի Դաշնության նկարիչների միությանը։ Կարելիայի Հանրապետության վաստակավոր նկարիչ։ 1994 թվականից ապրում էր Պետրոզավոդսկում։ Զբաղեցնում է Կարելիայի պետական մանկավարժական ակադեմիայի ավագ ուսուցչի պաշտոնը տեխնոլոգիայի և ձեռնարկատիրական գործունեության ֆակուլտետներում։ 2004 թվականից արտահայտիչ արվեստի և դիզայնի ամբիոնի վարիչ։ 1980 թվականից ցուցահանդեսների մասնակից։ Ռուսական և միջազգային ցուցահանդեսների մասնակից։

## Ծանոթագրություններ

## Արտաքին հղումներ
* Ирина Карамышева, «Вести — Карелия», Бадри Топурия: «Я так люблю эту вторую родину, Карелию»
* Карелинформ, Вчера в Карельской филармонии открылась выставка Бадри Топурия, посвященная юбилею художника, 29.03.2006
* Карелинформ, В парламенте Карелии открылась выставка художника Бадри Топурия, 20.03.2007
* Carelia, 2-2011, Anna Grjaznova, Taiteilijapariskunnan värikäs maailma  ()
* Музей-заповедник «Кижи» представляет первую выставку 2010 года, пресс-релиз
* Топурия Бадри Отарович, данные artlib.ru
* Некоторые картины на сайте о художниках Карелии

Կատեգորիա:Վրացի նկարիչներ
Լինարես (այլ կիրառումներ)

**Լինարես** (), իսպանական անուն և տեղանուն

## Ազգանուն
* Կարմեն Լինարես (ծնվ. 1951)՝ իսպանացի երգչուհի, ֆլամենկոյի պարուհի
* Լինարես, Խոսե Մարիա՝ Բոլիվիայի նախագահ (1857—1861)
* Լինարես, Էմիլիո Էրերաս՝ իսպանացի քաղաքական գործիչ

## Տեղանուններ
* Լինարես՝ քաղաք Մաուլե մարզում
* Լինարես՝ քաղաք Մեքսիկայում՝ Նուեվո Լեոն նահանգում
* Լինարես՝ քաղաք իսպանական Խաեն պրովինցիայում
* Լինարես՝ գոտ իսպանական Կաստիլյա և Լեոն ու Ռիոխա ինքնավար համայնքներում
* Լինարես - նահանգ Չիլիի Մաուլե տարածաշրջանում
* Լինարես - քաղաք և մունիցիպալիտետ Իսպանիայում

## Այլ
* Պալատ Լինարես, պալատ Մադրիդում
* «Լինարես»՝ Լինարես քաղաքում անց կացվող սովորույթային շախմատի առաջնություն
** Լինարես 1991
** Լինարես 
** Լինարես 2010
* «Լինարես» ֆուտբոլային ակումբ
* Լինարես - 
* Լինարես - 
## Տես Նաև
* Լինարես դե լա Սյերա
* Լինարես դե մորա
* Լինարես դե Ռիոֆրիո

Կատեգորիա:Իսպանական ազգանուններ
Շորյոլ (Մեծ Սոյույի վտակ)

**Շորյոլ** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Սոյու գետի ձախ ափից 8 կմ հեռավորության վրա։ Գետի երկարությունը կազմում է 21 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Շերդինո գետն է մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050100212103000061012
* Կոդը ըստ հիդրոլոգիական հետազոտության (ՌԴ) — 103006101
* Ավազանի կոդը — 03.05.01.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Կոմի Հանրապետության գետեր
Կատեգորիա:Ռուսաստանի գետեր
Black Lab

**Black Lab**, ամերիկյան ռոք խումբ, որը ստեղծվել է Բերկլիում, Կալիֆոռնիայում 1995 թվականին, սակայն այսօր այն Լոս Անջելեսում է։

Խումբը իր առաջին ալբոմը թողարկել է Geffen Records լեյբլում։ Այն կոչվում էր *Your Body Above Me*: Ինչպես նաև թողարկել է երկու ռադիո հիթ ԱՄՆ-ում՝ «Wash It Away» 1997 թվականին և «Time Ago»։ 1999 թվականին խումբը դադարեցրեց իր աշխատանքը Geffen Records լեյբլի հետ և պայմանագիր կնքեց Epic Records-ի հետ։ Սակայն այս լեյբլի հետ ոչ մի ալբոմ չի թողարկել և 2 տարուց դադարել է աշխատել։

Այժմ խումբը ոչ մի լեյբլի հետ պայմանագիր չունի ստորագրած։ Խումբը թողարկել է մեկ մինի ալբոմ և երեք ալբոմներ (2010 թվականի հոկտեմբերին)։ *Passion Leaves a Trace* ալբոմը թողարկվել է 2007 թվականին։ Ալբոմի կազմում է *Mine Again* սինգլը, որը խմբին մեծ ճանաչում է բերել համացանցում։ Այժմ խմբի հիմնական անդամներն են՝ Փոլ Դյուրեմը և Էնդի Էլիսը, նրանց ձայնագրման գործում աջակցում են Իսահակ Քարփենթերը և Բրայան Փատուրալսկին։

## Պատմություն
### Your Body Above Me
Փոլ Դյուրեմի երաժշտական կարիերան սկսվել է իր հայրենի քաղաքում՝ Տուին-Ֆոլսում, երբ նրան առաջարկել են երգել տեղի երգչախմբում։ Օբերլինի քոլեջն ավարտելուց հետո Դյուրեմը ուսուցիչ է աշխատել Սան Ֆրանցիսկոյի հյուսիսային երկրամասում, միևնույն ժամանակ ստեղծել է իր առաջին երաժշտական խումբը, որը կոչվում էր *Durham*։ Խումբը չի ունեցել պաշտոնական թողարկումներ, միայն ձայնագրություններից մի քանիսը հրապարակվել են 2004 թվականին, որպես Փոլ Դյուրեմի սոլո ալբմի մի մաս (Ten Million Years)։ 1995 թվականին խումբը դադարել է գործել։ Փոլ Դյուրեմը պայմանագիր է կնքել բաս կիթառահար Ջեֆ Սթենֆիլդի, կիթառահար Մայքլ Բելֆերի և թմբկահար Բրայան Հեդի հետ։ Խմբի անունը կազմված է երկու խմբերի անուններից՝ Black Sabbath և Stereolab։

մինի|աջից

## Սկավառակագրություն
### Ալբոմներ
* *Your Body Above Me* (Geffen, հոկտեմբերի 21, 1997)
* *I Feel Fine* (2003, ինքնաթողարկում)
* *See the Sun* (հունիս, 2005, ինքնաթողարկում)
* *Your Body Above Me: The Director’s Cut* (հոկտեմբեր, 2006, ինքնաթողարկում)
* *Passion Leaves a Trace* (հունվարի 16, 2007, ինքնաթողարկում)
* *Technologie* ( հունիս, 2007, գործիքավորում և Բ կողմ, ինքնաթողարկում)
* *Give Us Sugar* (օգոստոս, 2009; Բ կողմ, ինքնաթողարկում)
* *Two Strangers* (հոկտեմբեր, 2010, ինքնաթողարկում)
* *Unplugged* (նոյեմբեր, 2011, ինքնաթողարկում)

### Սոլո և կողմնակի ծրագրեր
* *Ten Million Years - Songs from the Nineteen Nineties* (Փոլ Դյուրեմ, ինքնաթողարկում, 2004)
* *Cake or Death* (Cake or Death, ինքնաթողարկում, փետրվար, 2006)
* *Mirror Ball Associates: Covers, Vol. 1* (Mirror Ball Associates, ինքնաթողարկում, 2008)
* *Stray Palace EP* (Stray Palace, ինքնաթողարկում, 2009)

### Հայտնի սինգլներ

## Ծանոթագրություններ

## Արտաքին հղումներ
* Black Lab - Official Website
* Black Lab on Facebook
* Black Lab on Vimeo
* Black Lab on YouTube
* Black Lab-ի պաշտոնական էջը Myspace կայքում

Կատեգորիա:1995 հիմնադրված երաժշտական խմբեր
Կատեգորիա:Ալտերնատիվ ռոք երաժշտական խմբեր Կալիֆոռնիայից
Ժառանգում (ծրագրավորում)

**Ժառանգում** (), օբյեկտ կողմնորոշված ծրագրավորման մեխանիզմ, թույլ է տալիս ստեղծել մի նոր կլասս հնի հիման վրա (ժառանգական)։ Նոր ստեղծված կլասսը ունենում է հին կլասսի բոլոր առանձնահատկությունները ու հատկությունները։ Նոր կլասսն իրավունք ունի ստեղծել նոր մեթոդներ և հատկություններ, բացի այդ իրավունք ունի վերցնել ծնող կլասսից։ Այն թույլ է տալիս կառուցել կլասսների հիերարխիա։ Նա մեկն է հինգ տեսակի միություններից։

Ժառանգականությունը տրամադրում է ՕՕՊ(ՕԿԾ) պոլիմորֆիզմ և տվյալների աբստրակցիա։

## Ժառանգականության տարբերակներ

### Հասարակ ժառանգում
Կլասսը, որից ստեղծվել է նոր կլաս կոչվում է հիմնական կամ ծնողական (). Այն կլասսները որոնք ստեղծվել են հիմնական կլասսներից անվանվում են *հետնորդներ*, *ժառանգներ* կամ *ստացված կլասսսներ* ()։

Որոշ լեզուներում օգտագործվում են վերացական կլասսներ։ Վերացական կլասսը մի կլասս է, որն իր մեջ պարունակում է գեթ մեկ վերացական մեթոդ, այն նկարագրված է ծրագրում, ունի դաշտեր, մեթոդներ, չի կարող օգտագործվել ուղղակիորեն օբյեկտ ստեղծելիս։

Օրինակ վերացական կլասս կարող է լինել «համալսարանի աշխատակից», որից ժառանգվում են "շրջանավարտների», «պրոֆեսորը» և այլ դասեր։ Քանի որ ստացված դասեր ունեն ընդհանուր դաշտերը եւ գործառույթները (օրինակ՝ «ծննդյան տարեթիվ»), այդ անդամները կարելի է բնութագրել, որպես բազային դաս։ Ծրագրում ստեղծվում են օբյեկտներ "շրջանավարտների» և «պրոֆեսորը» հիման վրա։ Անիմաս կլինի ստեղծել օբյեկտ «համալսարանի աշխատակից»-ի հիման վրա։

### Բազմակի ժառանգում

Բազմակի ժառանգման ժամանակ կլասսը կարող է ունենալ մեկից ավելի նախահայր։ Այս ժամանակ կլասսը վերցնում է բոլոր նախահայրերի մեթոդները։ Առավելությունները այս մոտեցման մեջ այն է, որ ավելի մեծ ճկունություն ունի կլասսը։ Բազմակի ժառանգումներ իրականացվում է «C++»-ում։ Ուրիշ լեզուներից, որ ունեն այդ հնարավորությունը Python-ն է։ Բազմակի ժառանգում աջակցում է նաև  ծրագրավորման լեզուն։

## Ծանոթագրություններ

## Արտաքին հղումներ
*C++ Ժառանգություն (OOP)

Կատեգորիա:Ծրագրավորում
Սալազան (Սիյայի վտակ)

**Մակսարա**, գետ Ռուսաստանում, հոսում է Ալթայի հանրապետությունում։ Գետաբերանը տեղակայված է Սիյա գետի ձախ ափին՝ 5 կմ հեռավորության վրա։ Գետի երկարությունը կազմում է 10 կմ։

## Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.

Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է։ Գետի գետային ենթաավազանը Բիա և Կատուն գետերն են։

## Ծանոթագրություններ

Կատեգորիա:Ռուսաստանի գետեր
Կատեգորիա:Վերին Օբի ավազանային շրջանի գետեր
Վաս Էլգա (Իկայի վտակ)

**Վաս Էլգա** (), գետ Ռուսաստանում, հոսում է Չելյաբինսկով։ Գետաբերանը գտնվում է Իկից գետի ձախ ափից 24 կմ հեռավորության վրա։ Գետի երկարությունը կազմում է 11 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը՝ Աի, գետի ենթաավազանը Սպիտակ գետն է, գետի գետային ավազանը Կամա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 10010201012111100022358
* Կոդը ըստ հիդրոլոգիական հետազոտության (ՌԴ) — 111102235
* Ավազանի կոդը — 10.01.02.010
* Ծավալի համարը ըստ ՌԴ-ի — 11
* Թողարկումը ըստ ՌԴ-ի — 1

## Ծանոթագրություններ

Կատեգորիա:Ռուսաստանի գետեր
Զմրուխտե դարաշրջան

**Զմրուխտե դարաշրջան** (), ամերիկացի ֆանտաստիկ ժանրի գրող Նիլ Սթիվենսոնի վեպը, հրատարակված 1995 թվականին և 1996 թվականին «Հյուգո» և «Լոկուս» մրցանակների արժանացած։

## Գործողությունների վայր
Վեպի գործողությունները տեղի են ունենում նույն վայրում, որտեղ կատարվել են նաև Նիլ Սթիվենսոնի ավելի վաղ գրված «Ձյունակույտ» վեպի գործողությունները, բայց ավելի հեռավոր ապագայում (2 սերունդ հետո)։
Ազգային կառավարությանը փոխարինելու էր եկել Ֆիլան, որը միավորում էր՝ ըստ մարդկանց էթնիկական, ազգային, կրոնական, գաղափարախոսական հատկանիշների։ Ամենամեծ ֆիլաներից էին Նոր Ատլանտիդան, որը առաջնորդվում էր Վիկտորայի ժամանակաշրջանի Անգլիայի մշակույթով, Նիպպոն (Ճապոնիա), կոնֆուցիական Չինաստան։ Ֆիլաները աշխարհագրական առումով հաճախ շատ ցրված են՝ ունենալով շատ տարածություններ այլ պետությունների մեծ քաղաքների շրջանում։ Նրանցից մի քանիսը շատ հեշտ էին ընդունում իրենց տարածքային կազմում ցանկացած ազգերի։ 
Կային նաև մարդիկ, ովքեր պատկանում էին մի քանի ֆիլաների։

### Տեխնոլոգիաներ
Վեպում նկարագրվածներից առավել նկատելի առանձնահատկությունը համարվում է նանոտեխնոլոգիաների զարգացումը։ Արտադրությունների մեծ մասը իրականացնում են մեքենաները, որոնք կարող են փոքր ատոմներից սարքել տարբեր բարդ մեխանիզմներ։ Դրանք սպասարկում են մարդկանց ջուր, կերակուր և քնելու ներքնակներ։

## Սյուժե
Գործողությունները կատարվում են Շանհայում, որը վեպի գործողությունների մեծ մասում մնում է որպես չինական քաղաք։ Այն ամբարտակներով կապված էր արհեստական կղզիների հետ։ Վեպում միմյանց զուգահեռ զարգանում են մի քանի սյուժետային գծեր։ 
Սյուժեի կենտրոնում Նելլ անունով աղջկա մասին պատմություն է, ով աղքատ և անապահով ընտանիքից էր, ում ձեռքն էր ընկել «Հիմք վեհանձն աղջիկների համար»՝ ունիկալ ինտերակտիվ գիրք մշակված նորատլանտյան ինժեներ Ջոն Փերսիվալ Հաքվորթի կողմից լորդ Ֆինքել Մակգրոուի պատվերով։ Սկզբում գիրքը նախատեսված է եղել լորդի թոռնուհու համար, սակայն Հաքվորթը անօրինականորեն ստեղծել էր դրա պատճենը իր աղջկա համար։ Տան ճանապարհին գիրքը առևանգվել էր երիտասարդների ավազակախմբի կողմից, որի գլխավորն էլ Նելլի եղբայրն էր։

## Ազդեցությունը
Call to power համակարգչային խաղում ապագայի մարդկանց զարգացման քայլերից մեկը անվանվում է «Զմրուխտե դարաշրջան» և հիմնված է նանոտեխնոլոգիաների վրա։

## Ծանոթագրություններ

Կատեգորիա:1995 վեպեր
Կատեգորիա:Նիլ Սթիվենսոնի գրքեր
Կատեգորիա:Ամերիկյան գիտաֆանտաստիկ վեպեր
Կատեգորիա:1995 թվականի ամերիկյան վեպեր
Կարաջան (գետ)

**Կարաջան**, գետ Ռուսաստանում, հոսում է Կոմի Հանրապետությունում։ Գետաբերանը տեղակայված է Բազաս գետի ձախ ափին՝ 6 կմ հեռավորության վրա։ Գետի երկարությունը կազմում է 15 կմ։

## Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբիի ավազանային շրջանին, գետի ջրատնտեսային տեղամասը Տոմ գետն է։ Գետի գետային ենթաավազանը Տոմ գետն է։

Կատեգորիա:Ռուսաստանի գետեր
Կատեգորիա:Վերին Օբի ավազանային շրջանի գետեր
Երեմեևո (Իստրինսկի շրջան)

**Երեմեևո**, գյուղ, որը գտնվում է Մոսկվայի մարզի Իստրինսկի շրջանում։ Բնակչությունը՝ 1 մարդ (2010), գյուղում կա 6 փողոց, 6 այգիական միավորումներ։ Գործում է Համբարձման եկեղեցին՝ Համբարձման վանքի նախկին ագարակը։ Ներկայիս շենքը կառուցվել է 1821 թ.-ին։

Գտնվում է մոտ 13 կմ հյուսիս-արևելք Իստրա քաղաքից, Դարյա գետի վերին հատվածում, գետի մակարդակից 194 մ բարձրության վրա։ Մոտակա բնակավայրերը. Պոդպորինո 1.5 կմ դեպի հարավ, Ալեքսինո 2.5 կմ դեպի հարավ - արևմուտք, Լիսավինո 2.5 կմ դեպի հյուսիս - արևմուտք և Խովանսկոե 2.5 կմ դեպի հարավ - արևելք։

Կատեգորիա:Ռուսաստանի Մոսկվայի մարզի Իստրինսկի շրջանի բնակավայրեր
Սուկլեն

**Սուկլեն** (), կոմունա Ֆրանսիայում, Ռոն Ալպեր մարզի Էն գավառում։ Մտնում է Լնիո կանտոնի մեջ։ Կոմունայի շրջանը՝ Բելլե։

Կոմունայի INSEE կոդը՝ *01411*։

## Աշխարհագրություն
Կոմունան Փարիզ քաղաքից գտնվում է 410 կմ հարավ-արևելք, Լիոն քաղաքից 50 կմ դեպի հարավ, 10 կմ արևելք Բուրկ ան Բրեսից։

## Կլիմա
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։

## Բնակչություն
Կոմունայի բնակչությունը 2010 թվականին կազմել է 261 մարդ։

## Տնտեսություն
2010 թվականին աշխատունակ տարիք (15-64 տարեկան) ունեցող 159 մարդկանցից 199-ը տնտեսապես ակտիվ են եղել, 40-ը՝ պասիվ (ակտիվության ցուցանիշը՝ 74,8 % է, 1999 թվականին՝ 61.9 %)։ 199 ակտիվ բնակիչներից աշխատել են 113-ը (63 տղամարդ, 50 կին), գործազուրկ է եղել 6 մարդ (2 տղամարդ և 16 կին)։ 40 պասիվներից 8 մարդ եղել են աշակերտ կամ ուսանող, 13-ը՝ թոշակառու, 19 -ը պասիվ են եղել այլ պատճառներով։

## Նկարներ

Souclin.JPG|
Map_commune_FR_insee_code_01411.png|


## Ծանոթագրություններ

## Արտաքին հղումներ
* Ֆրանսիայի տնտեսական հետազոտությունների և վիճակագրության ազգային ինստիտուտ 
* cassini.ehess.fr. Проверено 23 июня 2014.

Կատեգորիա:Ֆրանսիայի քաղաքներ
Միխեիլ Մեսխիի անվան մարզադաշտ

**Միխեիլ Մեսխիի անվան մարզադաշտ** ()՝ մարզադաշտ Վրաստանի Թբիլիսի քաղաքում, նախկին «Լոյոմոտիվ» մարզադաշտն է։ Այստեղ անցկացվում են ֆուտբոլի և ռեգբիի մրցաշարեր։  Թբիլիսիի Լոկոմոտիվ ֆուտբոլային ակումբի տնային մարզադաշտն է։

Երբեմն մարզադաշտը հանդիսանում է Վրաստանի ֆուտբոլի ազգային հավաքականի տնային խաղերի վայրը։ Այն անվանվել է ի պատիվ հայտնի խորհրդային ֆուտբոլիս, ազգությմաբ վրացի Միխեիլ Մեսխիի։

Մարզադաշտը համարվում է տարողությամբ Վրաստանի երկրորդ մարզադաշտը, որի տարողությունը կազմում է 27223 մարդ։ Միայն իր հզորությամբ զիջում է Թբիլիսիում գտնվող  Բորիս Պաիճաձեի անվան «Դինամո» մարզադաշտին։

Մարզադաշտի երկարությունը կազմում է 105 մետր, իսկ լայնությունը 68 մետր։

## Արտաքին հղումներ
* Страница стадиона на WorldStadiums.com 
* Страница стадиона на FussballTempel.net 

## Ծանոթագրություններ

Կատեգորիա:Վրաստանի մարզադաշտեր
Կատեգորիա:Ֆուտբոլային մարզադաշտեր
Ավո ՖԱ

**Ֆուտբոլային ակումբ «Ավո»**, - Ղարաբաղյան ֆուտբոլային ակումբ՝ Մարտունիում։ Ստեղծվել է 2004 թվականին։ Անվանումը ստացել է Ղարաբաղյան մարտի մասնակից Մոնթե Մելքոնյանի պատվին։ Ներկա պահին ակումբը խաղում է Մարտունիի կազմից, ընդունում է մրցակիցներ քաղաքի մարզադաշտում և մասնակցում է շրջանում տեղի ունեցող մրցաշարերում։

## Պատմություն
Ակումբը հիմնադրվել է 2004 թվականին և հենց այդ թվականին մասնակցություն է ունեցել հանրապետական մրցաշարին։ 2009 թվականին ակումբը զբաղեցրել է 2-րդ տեղը առաջին ԼՂՀ մրցաշարում, իսկ թիմի հարցակվող Գևորգ Պետրոսյանը դարձավ մրցաշարի լավագույն հարձակվողը։ 2010 թվականին ակումբը զբաղեցրեց 3-րդ հորզոնականը

## Նվաճումներ
* Արծաթե մրցանակիր ԼՂՀ -ի մրցաշար (2)։ 2004 2009
* Բրոնզե մեդալակիր ԼՂՀ -ի մրցաշար (1)։ 2010

## Մրցույթների ցանկ
### Մրցաշար և ԼՂՀ-ի գավաթ

## Հայտնի խաղացողներ
*  Գևորգ Պետրոսյան
*  Վահագն Պետրոսյան

## Գլխավոր մարզիչներ
*  Սամվել Հարությունյան

## Արտաքին հղումներ
* www.noev-kovcheg.ru: Учитесь бить пенальти! 
* www.rian.ru:В Нагорном Карабахе стартует первый открытый чемпионат по футболу

Կատեգորիա:Հայկական ֆուտբոլային ակումբներ
Alitalia Express

**Alitalia Express՝** տարածաշրջանային ավիաընկերություն Իտալիայում, ընկերության գրասենյակը գտնվում է Հռոմում։ Ավիաընկերությունը հիմնականում իրականացնում է ուղևորատար չվերթներ։ Ավիաընկերությունը դադարեցրել է չվերթներ իրականացնել 2008 թվականի դեկտեմբերի 31-ից։ Ավիաընկերությունը հիմնադրվել է 1997 թվականին և սկսել է իր գործունեությունը նույն թվականի հոկտեմբերի 1-ին։ 2007 թվականի տվյալներով ընկերությունում աշխատում էր 710 մարդ։

## Չվերթ
2011 թվականի սեպտեմբերին ավիաընկերության չվերթը բաղկացած էր հետևյալ տեսակի ինքնաթիռներից՝

## Ծանոթագրություններ

## Արտաքին հղումներ
* Ավիաընկերության պաշտոնական կայք

Կատեգորիա:1997 հիմնադրված ընկերություններ
Չանել (կղզի)

**Չաննել** (), կղզների խումբ՝ բաղկացած միջին և փոքր ութ կղզիներից։ Դրանք ընկած են Խաղաղ օվկիանոսի հարավկալիֆոռնիական ափի մոտ՝ Սանտա Բարբարա նեղուցի երկայնքով։ Դրանցից հինգում կա նույնանուն ազգային պարկ։

#### Կղզիների նկարագրությունը
Ութ կղզիները ներառված են Կալիֆորնիական երեք շրջաների՝ Սանտա Բարբարայի (չորս կղզի) Վենտուրայի (երկու կղզի) և Լոս Անջելեսի (երկու կղզի) մեջ և բաժանված են երկու խմբի՝ Հյուսիսային ջրանցքի կղզիներ և Հարավային ջրանցքի կղզիներ։ կղզեխումբըը տարածվում է 257․5 կիլոմետր հյուսիսային կղզի, Սան Միգել, հարավային, Սան Կլեմենտին։ Կղզու ընդհանուր մակերեսը 908․8 կիլոմետր² (221 331 ակր կամ մոտավորապես 346 մղոն²)։ Հինգ կղզիների վրա 1980 թվականին հիմնադրվեց ազգային պուրակ։ Միայն Սանտա Կատալինա կղզում կան մշտական բնակավայրեր՝ Ավալոնը և Երկու նավահանգիստները։

Այդ կղզիները համարվում են միակ վայրը, որտեղ հանդիպում է գաճաճ աղվեսների տեսակը։

Կատեգորիա:Ամերիկայի կղզիներ
Կատեգորիա:Հնդկական օվկիանոսի կղզիներ
Գրիգոր և Սարգիս Գուրզադյանների փողոց (Երևան)

**Գրիգոր և Սարգիս Գուրզադյանների փողոց**, փողոց Երևանի Էրեբունի վարչական շրջանում։

## Տվյալներ
Սկսվում է Գլինկայի փողոցից, ձգվում հարավարևմտյան ուղղությամբ և հասնում Արտաշատի ոռոգիչ ջրանցք։

Խորհրդային տարիներին սկզբում կոչվել է Անդրֆեդերացիայի 2-րդ փողոց։ Այնուհետև, ի պատիվ բանվոր երիտասարդության միությունների կազմակերպիչ Լուսիկ Լիսինյանի, վերանվանվել է Լիսինյան փողոց։ Այդ անունով փողոցը կոչվել է մինչև 2022 թվականի հունիսի 21-ը, երբ Երևանի ավագանու որոշմամբ ստացել է ներկայիս անունը։ Անվանակոչվել է ի պատիվ գիտնական, ֆիզիկոս, գեղանկարիչ Գրիգոր Գուրզադյանի և ՀԽՍՀ վաստակավոր ճարտարապետ Սարգիս Գուրզադյանի։

## Հատվող փողոցներ
* Միչուրինի փողոց
* Սասունցի Դավթի փողոց

## Պատկերասրահ

Grigor and Sargis Gurzadyan street, Yerevan 1.jpg|Փողոցի անվանումով ցուցանակ
Grigor and Sargis Gurzadyan street, Yerevan 2.jpg
Grigor and Sargis Gurzadyan street, Yerevan 3.jpg
Լիսինյան փողոց 02.JPG
Լիսինյան փողոց 01.JPG|Փողոցի նախկին անվանումով ցուցանակ


## Տես նաև
* Երևանի փողոցների ցանկ
* Երևանի վարչական բաժանում

## Ծանոթագրություններ

## Աղբյուրներ
* Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
* 

Կատեգորիա:Երևանի փողոցներ
Ղրիմի բռնակցումը Ռուսաստանի Դաշնությանը

**[[Ռուսաստան|Ռուսաստանի Դաշնության]]** կողմից միջազգայնորեն Ուկրաինայի մաս ճանաչված **[[Ղրիմ|Ղրիմի թերակղզու]] [[անեքսիա|բռնակցումը]]** (անեքսիա) տեղի է ունեցել 2014 թվականի մարտ ամսին։

Ռուսական ուժերի ներխուժումը և դրան հաջորդած բռնակցումը տեղի է ունենում Ուկրաինական հեղաշրջումից հետո։ Փետրվարի 22-ին և 23-ին, ՌԴ նախագահ Վլադիմիր Պուտինը երկրի անվտանգության ծառայությունների ղեկավարների հետ հանդիպում է անցկացնում, որտեղ քննարկումներ է ունենում Վիկտոր Յանուկովիչի՝ Ուկրաինայի նախագահի պաշտոնից զրկվելու վերաբերյալ, իսկ քննարկման վերջում համախոհներին հայտնում, որ անհրաժեշտ է մտածել «Ղրիմը Ռուսաստանին վերադարձնելու» մասին։ Փետրվարի 23-ին Ղրիմի Սևաստոպոլ քաղաքում անցկացվում են պրոռուսական ուղղվածության ցույցեր։ Փետրվարի 27-ին առանց տարբերանշանների դիմակավորված ռուսական ռազմական ստորաբաժանումները («կանաչ մարդուկներ») գրավում են Ղրիմի Գերագույն խորհրդի շենքը, ինչպես նաև մի շարք այլ ռազմավարական նշանակության օբյեկտներ՝ ի վերջո Ղրիմը հռչակելով որպես նորանկախ, ինքնավար հանրապետություն՝ Սերգեյ Ակսյոնովի գլխավորությամբ։ Նոր կառավարության հաստատումից հետո հաջորդում է Ղրիմի Հանրապետության և Սևաստոպոլի անկախության հռչակումը և վիճահարույց հանրաքվեի անցկացումը։

Կատարվածը խիստ բացասական ընդունելության է արժանանում աշխարհի բազմաթիվ առաջնորդների և ՆԱՏՕ-ի շրջանում։ Ղրիմի օկուպացումը տեղի էր ունեցել այն դեպքում, երբ 1994 թվականի Բուդապեշտի համաձայնագրով Ռուսաստանը ստանձնել էր Ուկրաինայի տարածքային ամբողջականության երաշխավորի դերը։ Դեպքերից հետո Ռուսաստանի մասնակցությունը «Մեծ ութնյակում» (G8) ժամանակավորապես կասեցվում է, ինչից հետո ներկայացվում են պատժամիջոցների (սանկցիա) առաջին փաթեթը։ Ղրիմյան դեպքերը Ռուսաստանը չի ընդունում որպես բռնակցում, իսկ նախագահ Պուտինը նշում է, որ անցկացված հանրաքվեն լիովին համապատասխանում է միջազգային կանոնադրությանը։ Ուկրաինայի կառավարությունն իր հերթին չի ճանաչում նոր ձևավորված Ղրիմի Հանրապետությունը, ինչպես նաև ապօրինի համարում վերջինիս միացումը Ռուսաստանի Դաշնությանը։ ՄԱԿ-ի գլխավոր ասամբլեան նույնպես չի ճանաչում Ղրիմի հանրաքվեն՝ ընդունելով այն անօրինական համարող բանաձև, ինչին կողմ է արտահայտվում 100 երկիր, դեմ՝ 11 (Հայաստան, Բելառուս, Բոլիվիա, Կուբա, Հյուսիսային Կորեա, Նիկարագուա, Ռուսաստան, Սուդան, Սիրիա, Վենեսուելա, Զիմբաբվե) և ձեռնպահ՝ 58 (այդ թվում՝ Չինաստանը)։ Բացի այդ, Գլխավոր ասամբլեան կոչ է անում բոլոր պետություններին, միջազգային կազմակերպություններին և մասնագիտացված հաստատություններին չընդունել Ղրիմի և Սևաստոպոլի կարգավիճակների փոփոխությունները և «զերծ մնալ գործողություններից ու քայլերից, որոնք կարող են մեկնաբանվել որպես կարգավիճակի ցանկացած փոփոխության ընդունում»։

2015 թվականի սեպտեմբերի 16-ին Ուկրաինայի Գերագույն ռադան ընդունում է օրինագիծ, որով 2014 թվականի փետրվարի 20-ը պաշտոնապես ճանաչվում է որպես Ղրիմի թերակղզու բռնազավթման օր։ Հոկտեմբերի 7-ին՝ Ուկրաինայի նախագահ Պետրո Պորոշենկոյի ստորագրությամբ օրենքը ուժի մեջ է մտնում։

## Տես նաև
* Ռուսաստանի պատերազմների ցանկ

## Ծանոթագրություններ

Կատեգորիա:2014
Կատեգորիա:Ղրիմի Ինքնավար Հանրապետություն
Կատեգորիա:Ղրիմի պատերազմ
Կատեգորիա:Ուկրաինայի պատմություն
Կատեգորիա:Ռուսաստանի պատմություն
Վախտանգ Ջավախաձե

**Վախտանգ Ջավախաձե** (, ), վրացի գրող։

## Կենսագրություն
Վախտանգ Ջավախաձեն ծնվել է Քութայիսում։ 1956 թվականին ավարտել է Թբիլիսիի պետական համալսարանի բանասիրական ֆակուլտետի ժուռնալիստիկայի բաժինը։ Պարբերականներում տպագրվում է 1947 թվականից։ Բանաստեղծությունների առաջին գիրքը «Սիրելի քամիներ» հրատարակվել է 1959 թվականին։ Թարգմանել է Վլադիմիր Մայակովսկու ստեղծագործություններից։

## Երկեր
* *საყვარელი ქარები*
* *ნაწვიმარი ქუჩები*
* *სამხრეთი*
* *მეშვიდე*
* *მარტი, აპრილი, მაისი*
* *შედარება*
* *მომიკითხე ზღვა*
* *ვახტანგური*
* *უცნობი* (აპოლოგია გალაკტიონ ტაბიძისა), ბიოგრაფიული რომანი, გამომცემლობა "საქართველო", 1988 წელი

## Ընտանիք
* Հայրը՝ Ռոմանուս Ջավախաձե 
* Մայրը՝ Սյուզան Մարգալիտաձե 
* Կինը՝ Նանա Գրուբելաշվիլի (1941)
*Զավակներ՝ Իրակլի (1968) և Իռեն (1976)

## Ծանոթագրություններ

Կատեգորիա:Վրացի գրողներ
Կատեգորիա:1932 ծնունդներ
Կատեգորիա:Հուլիսի 29 ծնունդներ
Կատեգորիա:Վրացի բանաստեղծներ
Կատեգորիա:Թբիլիսիի պատվավոր քաղաքացիներ
Ապաֆի Միքայել Բ

**Ապաֆի Միքայել Բ** (), Տրանսիլվանիայի իշխան (1690—1713)։ Հոր՝ Ապաֆի Միքայել Ա-ի մահից հետո ուներ լոկ անվանական իշխանություն։ Վիեննայի արքունիքից նրա կախումը ուժեղացել է հատկապես 1699 թվականին, Կարլովիցի պայմանագիրից հետո։ Ապաֆի Միքայել շարունակել է հայերի նկատմամբ իր հոր քաղաքականությունը։ 1696 թվականի փետրվար 7-ի հրամանագրով Բաշդբալով գյուղում (տես Եղիսաբեթուպոլիս) հաստատված հայերին թույլատրել է ընտրել իրենց դատավորին, պահպանել իրենց դավանանքը, ազատ առևտուր անել։ Հայերն իրավունք ունեին հարկ եղած դեպքում ուղղակի դիմել իշխանին։ 1700 թվականի հուլիսի 26-ին Ապաֆի Միքայելի կինը՝ Կատարինե Բետլեն իշխանուհին, իր պաշտոնյաներին կարգադրել է, նկատի ունենալով հայերի ծառայություններրը, նրանց չնեղել և տոնավաճառների ժամանակ թույլ տալ առևտուր անել ցանկացած տեղում։ 1712 թվականին Տրանսիլվանիայի հայ կաթոլիկ առաջնորդ Օքսենտ Վրզարյան վարդապետը ցանկացել է Բաշդբալովի հայերին տեղափոխել իր հիմնած Գեռլա քաղաքը, որտեղ նրանք պետք է կաթոլիկություն ընդունեին։ Հայերը դիմել են այն ժամանակ Վիեննայում գտնվող Ապաֆի Միքայելին, որը Լեոպոլդ կայսրից խնդրել է թույլ տալ հայերին չտեղաշարժել։ Կայսրը 1712 թվականի նոյեմբերի 25-ի իր գրությամբ հարգել է այդ խնդրանքը։ Ապաֆի Միքայելի հովանավորությունը նպաստել է, որ հայերը կառուցեն Եղիսաբեթուպոլիս քաղաքը, որտեղ և պահպանել են իրենց դավանանքը մինչև 1731 թվական։

## Ծանոթագրություններ

Կատեգորիա:Կալվինիստներ
Հոկտեմբերի 11 (ֆուտբոլային ակումբ)

**«Հոկտեմբերի 11»**, մակեդոնական ֆուտբոլային ակումբ, որը մրցաշարերում ներկացայնում է երկրի Պրիլեպ քաղաքը։

## Պատմություն
Իր անվանումն ակումբը ստացել է ի պատիվ Պրիլեպում տեղի ունեցած հակաֆաշիստական ապստամբության. այդ օրը համարվում է Մակեդոնիայի ազգային տոն և նշվում է «Ապստամբության օր» անվանումով։ Ակումբը հիմնադրվել է 1951 թվականին, ակումբը, ինչպես մյուս Պրիլեպյան ֆուտբոլային ակումբները ունեն անձնական մարզադաշտ «Գոնցե Դելչև», որը տեղավորում է 15 000 հանդիսատես։

## [[2010]]-[[2011]] թվականների շրջան
2010-2011 թվականների շրջանում ակումբը հանդես է եկել Մակեդոնիայի 2-րդ լիգայում։

## [[2011]]-[[2012]] թվականների շրջան
Հաղթելով 2010-2011 թվականների մրցաշարում՝ ակումբն իր պատմության մեջ առաջին անգամ արժանացել է 2011-2012 թվականների մրցաշրջանում երկրի ուժեղագույն դիվիզիոնի մրցաշարին մասնակցելու պատվին։

## Նվաճումներ
* **[[Մակեդոնիայի երկրորդ լիգա]]**։
** **Հաղթող** (1)։ 2010/11

## Հայտնի խաղացողներ
*  Նովե Ացեսկի
*  Բլոգոյա Գոսեսկի
*  Դրագան Դիմիտրովսկի
*  Բլագոյչե Մարկովսկի

## Ծանոթագրություններ

## Արտաքին հղումներ
* Պաշտոնական կայք էջ 
* հոկտեմբերի 11-ը uefa.com կայքում
* Հոկտեմբերի 11-ը foot.dk կայքում 
* Հոկտեմբերի 11-ը weltfussballarchiv.com կայքում
* Հոկտեմբերի 11-ը soccerway.com կայքում

Կատեգորիա:Մակեդոնական ֆուտբոլային ակումբներ
Ալեքսանդր Նևսկու մայր տաճար (Բաթում)

**Սուրբ Ալեքսանդր Նևսիկիի տաճար**, ներկայումս քանդված ուղղափառ տաճար Բաթումում

Տաճարը գործել է XIX դարի վերջից մինչև 1936 թվականը։ Այն ավերվել է խորհրդային աթեիստական քարոզարշավի ընթացքում։ Նրա հիմքը ծառայել է որպես նոր հյուրանոցի կառույց՝ «Ինտուրիստ» անվանմամբ։ Հյուրանոցի ճարտարապետն է Ալեքսեյ Շչուսևը։

## Ծանոթագրություններ

Կատեգորիա:Վրաստանի տաճարներ
Կատեգորիա:Բաթումի եկեղեցիներ
Կատեգորիա:1936 կազմալուծումներ
Հոկտեմբերի 11 (այլ կիրառումներ)

**Հոկտեմբերի 11**-ը կարող է վերաբերել հետևյալ հասկացություններին.

*Հոկտեմբերի 11, տարվա 284-րդ (նահանջ տարիներին՝ 285-րդ) օրը։
* «Հոկտեմբերի 11», մակեդոնական ֆուտբոլային ակումբ։
Մերաբ Նինիձե

**Մերաբ Նինիձե** (, 3 նոյեմբերի, 1965, Թբիլիսի, Վրացական ԽՍՀ, ԽՍՀՄ), կինոյի և թատրոնի վրացի դերասան։

## Կենսագրություն
Մերաբ Նինիձեն ծնվել է 1965 թվականի նոյեմբերի 3-ին Թբիլիսիում։

Սովորել է Թբիլիսիի Շոթա Ռուսթավելու անվան թատերական ինստիտուտում (Գիզո Ժորդանիայի արվեստանոց)։ Թատրոնում խաղալ սկսել է 1980 թվականին, 15 թարեկանում Ռոբերտ Ստուրուայի բեմադրած «Ռիչարդ III» ներկայացման մեջ կատարել է արքայազն Էդվարդի դերը։

1986-1991 թվականներին Մերաբ Նինիձեն եղել է Թբիլիսիի Շոթա Ռուսթավելու անվան պետական ակադեմիական թատրոնի դերասան։

1992 թվականին Մերաբ Նինիձեն մեկնել է Մեծ Բրիտանիա, իսկ 1995 թվականին տեղափոխվել է Վիեննա (Ավստրիա), որտեղ էլ բնակվում ու աշխատում է մինչ այժմ։

## Մրցանակներ
2012 - «Ոսկե հրեշտակ» տղամարդու լավագույն դերակատարման համար, Սանկտ Պետերբուրգի միջազգային կինոփառատոն («Ներխուժում» ֆիլմի համար, Գերմանիա-Ավստրիա, ռեժիսոր՝ Դիտո Ցինցաձե)

## Արվեստ
### Դերերը թատրոնում
* 1980 - «Ռիչարդ III», Շեքսպիր, ռեժիսոր՝ *[[Ռոբերտ Ստուրուա]]* - *արքայազն Էդվարդ*
* «Համլետ», Շեքսպիր - *Համլետ*
* «Սամանաշվիլիի խորթ մայրը»
* «Աննա Ֆրանկի օրագիրը», Ֆրենսիս Գուդրիչ, Ա. Խակետ
* «Վաղը պատերազմ է եղել», Բորիս Վասիլև

### Դերեը կինոյում
# 1984 - Զղջում - *Թոռնիկո Արավիձե, ծեր դիկտատորի թոռը *
# 1985 - Աստիճան
# 1985 - Մի փոքր քաղաքում
# 1986 - Շրջապտույտ
# 1990 - Մոտեցում
# 1991 - Խաչմերուկ
# 1992 - Աննայի ծննդյան օրը
# 1994 - Ճանապարհ Չալաուրիի մոտ
# 1999 - Լուսնային հայր - *Ալիմժան (Ալիկ), բժիշկ*
# 2000 - England! / Անգլիա
# 2001 - Ոչ մի տեղ Աֆրիկայում - *Վալտեր Ռեդլիխ*
# 2004 - Սաթե հմայիլ
# 2005 - Nicht alle waren Mörder (Գերմանիա) - ռուս սպա
# 2008 - Թղթե զինվոր - *Դանիիլ Պոկրովսկի, բժիշկ*
# 2008 - Метеоидиот - *Դաթո*
# 2011 - 4 օր մայիսին - *մայոր*
# 2012 - Էլեկտրական ամպերի տակ
# 2012 - Սեր ակցենտով - *Գիո*
# 2012 - Ներխուժում
# 2014 - ЧБ - *Նուրիկ*
# 2015 - Պետրուշկայի համախտանիշ - * Բորյա*
* 2015 - Լրտեսների կամուրջը

### Հնչյունավորում
* 2000 - Ամառ, կամ 27 կորած համբույրներ

## Ծանոթագրություններ

## Արտաքին հղումներ
* Մերաբ Նինիձեն Internet Movie Database կայքում
* ninidze.com
* Մերաբ Նինիձեն kino-teatr.ru կայքում

Կատեգորիա:Վրացի դերասաններ
Կատեգորիա:Թբիլիսի քաղաքում ծնվածներ
Կատեգորիա:Ավստրիացի դերասաններ
Կատեգորիա:20-րդ դարի դերասաններ
Կատեգորիա:Անձինք Թբիլիսիից